عراقین کرکوک شهرینده‌‌کی تورکمنلر، پارلمان سئچیملرینه قاریشان شائبه‌‌نین بنزرینین یئرل سئچیملرده ده یاشانماماسی اوچون سئچیم کمیسیونون‌دا دییشیک‌لیک ائدیلمه‌سینی ایسته‌دی.
تورکمن سیویل توپلوم هؤرگوتلری اویه‌لری گرچکلشدیردیکلری باسین توپلانتیسین‌دا، عراق باغیمسیز سئچیم کمیسرلیگی کرکوک اوفیسینده‌کی سئچیم کمیسیونونون دییشدیریلمه‌سینی طلب ائتدی.
تورکمن سیویل توپلوم هؤرگوتلری باشقانی ماردین گؤک‌کایا،
''کرکوک اوفیسینده‌کی سئچیم کمیسیونونون دییشدیریلمه‌سینی ایستیه‌ییریک'' ایفاده‌سینی ایشلتدی.
گؤک‌کایا، ۱۲ می ۲۰۱۸ده عراقداکی پارلمان سئچیملرینه قاریشان شائبه اولایلارین‌دان ان چوخ تورکمنلرین ائتکیلندیگینی بیلدیررک،
''گئچن سئچیملرده اورتایا چیخان شائبه‌نین یئرل سئچیملرده تکرارلانماسینی ایستمیریک'' دئدی.
یئرل سئچیملرین نورمال گئچمه‌سی اوچون عراق باغیمسیز سئچیم کمیسرلیگی‌نین کرکوک کمیسیونون‌دا آدی شائبه‌یه قاریشان اویه‌لرین دییشدیریلمه‌سینی ایسته‌ین گؤک‌کایا، بو طلبین یئرینه گتیریلمه‌مه‌‌سی دورومون‌دا، اعتراض گؤستریلری دوزنله‌یه‌جکلرینی سؤیله‌دی.
یئرل سئچیملرین کرکوک اوچون اؤنملی اولدوغونا وورغو ائدن گؤک‌کایا، کمیسیون اویه‌لرینین دییشدیریلمه‌سی ایله ایلگی‌لی طلبلرینی بغداد حکومتینه چاتدیردیقلارینی و ایشین آرخاسینی بوراخمایاجاقلارینی بیلدیردی.
عراق باغیمسیز یوکسک سئچیم کمیسرلیگی، اؤنوموزده‌کی یئرل سئچیملرین نوامبر آیین‌دا ائدیلمه‌سی تکلیفینی ائدرک، حکومتدن بو تاریخ ایوچون گرک‌لی پایشلملرین یئرینه گتیریلمه‌سینی طلب ائتدی.
